


**Urheilun nousuja ja laskuja -kirja tarjoaa urheilun henkilöhistoriaa ja suuria tunteita**

Tiedote 24.10.2017



Arto Terosen ja Jouko Vuolteen teos **Urheilun nousuja ja laskuja** (Kirjapaja) jatkaa tekijöiden suosittua Kiveen hakatut -sarjaa, jossa he kertovat suomalaisten urheilusankareiden ja urheilumaailman taustavaikuttajien elämästä, menestyksen riemusta ja karvaista tappionhetkistä.

Uudessa teoksessa mukana on useita hiljattain edesmenneitä urheilijoita ja urheiluvaikuttajia, kuten Matti Hagman, Aki Hintsa, Aarne Honkavaara, Paavo Noponen ja Matti Pulli. Kirjaa varten on haastateltu muun muassa heidän omaisiaan, ystäviään ja kollegoitaan.

Urheilusta muistamme monia tähtihetkiä. Muistoihin jäävät voitot ja ainutkertainen tunnelma, vaikkapa selostajan tunteikas kuvaus tapahtumista. Mieliin painuvat myös epäonnistumisen ja tappion hetket. Teos kertoo siitä, millaisia ovat ihmiset noiden urheilumuistojemme takana.

**Urheilun nousuja ja laskuja** on myös aikamatka suomalaiseen elämänmenoon niin urheilukentillä ja -kaukaloissa kuin kotikatsomoissa. Se tarjoaa lukuelämyksen kaikille urheilun ystäville.

**Arto Teronen** ja **Jouko Vuolle** ovat kokeneita urheilutoimittajia, jotka ovat tehneet Kiveen hakatut -radiosarjaa ja viisi aiempaa Kiveen hakatut -kirjaa. He ovat kirjoittaneet yhdessä myös monta muuta teosta, joista viimeisin on *Syntymälahjana Suomi. Itsenäisyyden lapsia* (2016).

**Arto Teronen ja Jouko Vuolle: Urheilun nousuja ja laskuja. Kiveen hakatut. Kirjapaja 2017. 297 s. Kl 79.1. ISBN 978-952-288-769-6. Ovh. 36,90**

**Lisätietoja ja haastattelupyynnöt:**

Kirjapaja/viestintäpäällikkö Marja-Liisa Saraste, [marja-liisa.saraste@kirjapaja.fi](mailto:marja-liisa.saraste@kirjapaja.fi); 09 6877 4568, tai Jouko Vuolle, [jouko.vuolle@yle.fi](mailto:jouko.vuolle@yle.fi) 0400 505 306 ja Arto Teronen, [arto.teronen@gmail.com](mailto:arto.teronen@gmail.com) 040 545 1312.

**Arvostelukappaleet:** Minna Vatja, [minna.vatja@kirjapaja.fi](mailto:minna.vatja@kirjapaja.fi)